1990 ஆம் ஆண்டில், ஜீடா-ஜோன்ஸ் இயக்குனர் பிலிப் டி ப்ரோகாவின் "1001 நைட்ஸ்" திரைப்படத்தில் அறிமுகமானார். இது பாரசீக கட்டுக்கதையான "ஆயிரத்தொரு இரவுகளின்" தழுவலாகும். இந்த படம் வணிக ரீதியில் நல்ல வரவேற்பைப் பெறவில்லை, மேலும் "தி டெய்லி டெலிகிராப்பில்" டி ப்ரோகாவின் கூற்றுப்படி, இந்த படம் "அதன் சுவாரஸ்யமான நிர்வாண காட்சிகளுக்காக சிறப்பாக நினைவுகூரப்படுகிறது". 1991 முதல் 1993 வரை பிரிட்டிஷ் கால நகைச்சுவை-நாடக தொலைக்காட்சி தொடரான "தி டார்லிங் பட்ஸ் ஆஃப் மே நிகழ்ச்சியில்" டேவிட் ஜேசன் மற்றும் பாம் பெர்ரிஸுக்கு ஜோடியாக அவர் நடித்தபோது பரவலான கவனத்தினைப் பெற்றார்.அந்தக் குடும்பத்தின் மூத்த மகள் கதாப்பத்திரத்தில் இவர் நடித்தார். அந்தத் தொடர் அந்த நேரத்தில் நாட்டில் அதிக மதிப்பீடு செய்யப்பட்ட தொலைக்காட்சி நிகழ்ச்சியாக இருந்தது, மேலும் ஜீட்டா-ஜோன்ஸ் அந்த நாடகத்தில் நடித்தத மூலம் மக்களிடம் பரவலான அங்கீகாரத்தைப் பெற்றார்; அதனைப் பற்றி அவர் பின்வருமாறு கூறுகிறார் "உண்மையில், ஒரு மணிநேர தொலைக்காட்சி நிகழ்ச்சி என் வாழ்க்கை முற்றிலும் மாறியது. என்னால் எங்கும் செல்ல முடியவில்லை ". 

1990-1996: திரை அறிமுகம் மற்றும் தொழில் போராட்டங்கள்
1998-2000: ஹாலிவுட் திருப்புமுனை மற்றும் வெற்றி
தொழில் வாழ்க்கை
2012 - தற்போது வரை: திரைப்படம் மற்றும் தொலைக்காட்சிக்குத் திரும்பிய பின்